מיכאל אייזנשטדט

מיכאל אייזנשטדט (16 באוגוסט 1953 – 27 בספטמבר 2024) היה מומחה לתולדות האופרה ושימש כמתאם אמנותי באופרה הישראלית. אייזנשטדט נולד בירושלים בבית החולים משגב לדך ומשנת 1961 גדל בשכונת טלביה. בן בכור לשולמית לבית ירושבסקי (שעבדה במוסד ביאליק) ופרופ' שמואל נח אייזנשטדט (פרופ' מן המניין לסוציולוגיה באוניברסיטה העברית בירושלים). הוא קרוי על שם סבו (אבי אביו) מיכאל אייזנשטדט. לאייזנשטדט היו אחות (פרופ' עירית מאיר, בלשנית) ואח (אליק אייזנשטדט, איש עסקים), צעירים ממנו. בילדותו שהה כמה שנים עם משפחתו בארצות הברית בגלל עבודתו של האב. למד ביסודי ובתיכון בגימנסיה העברית רחביה (למד במגמת מזרחנות, סיים בשנת 1971). בשנים 1971–1975 שירת בצבא, בסדיר ובקבע, ביחידה 8200 של חיל המודיעין. עם סיום שירותו הצבאי פנה ללימודים אקדמיים. למד לתואר ראשון ושני באוניברסיטה העברית בירושלים. בשנת 1978 סיים תואר ראשון דו-חוגי בספרות אנגלית ובספרות ערבית ובשנת 1984 סיים תואר שני במדע הדתות. את עבודת הגמר שעסקה במקורות הספרותיים לאופרה "פרסיפל" מאת ריכרד וגנר, ונקראה "סיפור החיפוש אחר הגראל הקדוש וגלגוליו: תפיסות ישועה כמוקד להבדלים" כתב בהדרכת פרופ' צבי ורבלובסקי. בשנים 1985–1992 שהה בוונקובר קנדה ולמד לתואר שני נוסף בספרות אנגלית באוניברסיטת סיימון פרייזר (אנ'). הוא התמחה בתיאטרון קנדי וסיים את לימודיו בשנת 1989. עבודת המ.א. שלו עסקה במחזותיו של מייקל קוק (מחזאי) (אנ'), מחזאי קנדי ממוצא בריטי. עם חזרתו ארצה התמקד בכתיבה ובהנחיה בנושאי אופרה. היה נשוי לפרופ' מימי אייזנשטדט לבית קטקו, פרופסור מן המניין באוניברסיטה העברית והנשיאה לשעבר של האוניברסיטה הפתוחה. אב לבן ובת. בנו, עדו אייזנשטדט, היה סייף ישראלי וחבר נבחרת ישראל. התגורר שנים רבות בשכונת גילה בירושלים. נפטר לאחר התמודדות של חצי שנה עם מחלת הסרטן, ונקבר בבית העלמין האזרחי מנוחה נכונה כפר סבא. היה הכתב הראשי והמבקר למוזיקה קלאסית ואופרה בעיתון ג'רוזלם פוסט ובעיתון הרוסי וסטי. במשך שנים רבות כתב על אמנויות בכלל ועל מוזיקה, אופרה, תיאטרון ומחול בפרט לעיתונים מקצועיים ולעיתונים יומיים ושבועיים בקנדה, ארצות הברית, צרפת, בריטניה, ספרד, שוודיה וישראל. כמו כן נתן הרצאות, הנחה דיונים ומופעים והרצה בסיורים בחו"ל עבור ארגוני תרבות, תזמורות סימפוניות ובתי אופרה בקנדה, ארצות הברית וישראל. כיהן כשופט בתחרויות זמרה בישראל ובחו"ל. תרגם לכתוביות הפקות אופרה ומחזות זמר רבים ביניהם "פורגי ובס", "הטלפון", "המדיום", "מאמה מיה" ועוד רבים. כמתאם האמנותי של האופרה הישראלית במשך שנים רבות, היה אחראי על ליהוק כל הפקות האופרה הישראלית ועל הפעילות הקהילתית והחינוכית הנרחבת של האופרה. מיכאל אייזנשטדט, האופרה הישראלית החדשה, תל אביב: עשור ראשון 1985–1995, תל אביב, הוצאת דניאלה די נור, 1995. מיכאל אייזנשטדט, מחלום למציאות: עשרים שנה לאופרה הישראלית תל אביב-יפו, תל אביב, האופרה הישראלית תל אביב-יפו, 2005. מיכאל אייזנשטדט, מפצח האגוזים - יותר ממאה שנים של קסם, רבעון מחול בישראל 6, ספטמבר 1995, עמ' 38-41 מיכאל אייזנשטדט, הבלט "קופליה" -הגירסה של מאגי מארן, רבעון מחול בישראל 9, נובמבר 1996, עמ' 6-9 מיכאל אייזנשטדט, מי האיש: לקראת השמעת יצירתו תהילים – ריאיון עם סטיב רייך, אופרה, גיליון 38, ספטמבר 2001, עמ' 46 מיכאל אייזנשטדט, גארי ברתיני: הרהורים אישיים על מנצח אדיר, מוזיקאי מופתי ואדם בעל לב של זהב שהלך לעולמו, אופרה גיליון 47, 2005, עמ' 24-25. מיכאל אייזנשטדט, מסע אל תום, קלסיק, גיליון 4, 2006, עמ' 58-59 (על מורשתו של גארי ברתיני). מיכאל אייזנשטדט, מדף הספרים של מיכאל אייזנשטדט, מקור ראשון, 14 בדצמבר 2008 מיכאל אייזנשטדט, ספרים זו אופרה אחרת, באתר ynet, 18 בדצמבר 2008 מדיה וקבצים בנושא מיכאל אייזנשטדט בוויקישיתוף מיכאל אייזנשטדט, לקראת נישואי פיגרו פתיחת עונת האופרה 2015-2016, סרטון בערוץ "האופרה הישראלית", באתר יוטיוב, 15 באפריל 2015 מיכאל אייזנשטדט, לקראת "העטלף", האופרה הישראלית, עונת 2015-2016, סרטון בערוץ "האופרה הישראלית", באתר יוטיוב, 16 באפריל 2015 מיכאל אייזנשטדט ונעמה גולדמן, האופרה "לה טרוויאטה" תעלה למרגלות המצדה (ריאיון בתוכנית הטלוויזיה "ערב חדש" של דן מרגלית), סרטון בערוץ "כאן חינוכית", באתר יוטיוב, 9 ביוני 2014 מיכאל אייזנשטדט, "זכרונות מבית אבא" במסגרת יום עיון "המורשת של ש.נ. אייזנשטדט במלאת 100 שנה להולדתו" (באנגלית), (מיכאל אייזנשטדט מתחיל ב-09:08:00), סרטון בערוץ "האקדמיה הישראלית למדעים", באתר יוטיוב, 8 במאי 2024 מיכאל אייזנשטדט (זכרונות מבית אבא, מדבר מדקה 09:08:00), סרטון יום עיון "המורשת של ש.נ. אייזנשטדט לציון 100 שנה להולדתו" (באנגלית), באתר האקדמיה הישראלית למדעים, ‏24 במאי 2024 מאיה גדש, ‏לכתו של מר אופרה: מיכאל אייזנשטדט הלך לעולמו בגיל 71, באתר מעריב אונליין, 28 בספטמבר 2024 המערכת, איש האופרה הישראלית מיכאל אייזנשטדט הלך לעולמו בגיל 71, אתר דבר, 29 בספטמבר 2024 מיכאל אייזנשטדט, סיפור החיפוש אחר הגראל הקדוש וגלגוליו: תפיסות ישועה כמוקד להבדלים (עבודת גמר בהנחיית צבי ורבלובסקי), ירושלים: האוניברסיטה העברית, החוג למדע הדתות, 1984 Michael Ajzenstadt, Lonliness, Communication and Survival in the Plays of Michael Cook, Vancouver: Simon Fraser University, 1989 מאיה גדש, ‏לכתו של מר אופרה: מיכאל אייזנשטדט הלך לעולמו בגיל 71, באתר מעריב אונליין, 28 בספטמבר 2024